**ΟΔΗΓΙΕΣ ΓΙΑ ΤΗΝ ΕΝΑΡΞΗ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ**

**Ενημερώνομε ότι εφεξής, φοιτητές, οι οποίοι επιθυμούν να κάνουν έναρξη πρακτικής άσκησης, θα πρέπει να προσκομίζουν τα απαραίτητα έγγραφα στη Γραμματεία ΕΙΚΟΣΙ (20) ημέρες πριν την έναρξη της πρακτικής τους άσκησης.**

**Η διαδικασία η οποία θα τηρείται είναι:**

**ΒΗΜΑ 1 (είκοσι ημέρες πριν την επιθυμητή ημερομηνία έναρξης)**

**Προσκομίζετε στη Γραμματεία αυτοπροσώπως ή μέσω φαξ ή με ηλεκτρονικό ταχυδρομείο, υπογεγραμμένα τα παρακάτω έγγραφα.**

**Σημείωση: Το έντυπο 2 πρέπει επίσης να σφραγίζεται από τον εργοδότη/εταιρία.**

 **α) ΔΗΛΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ (έντυπο 1)**

 **β) ΒΕΒΑΙΩΣΗ ΑΠΟΔΟΧΗΣ ΑΠΟ ΤΟΝ ΕΡΓΟΔΟΤΗ (έντυπο 2)**

 **γ) ΑΙΤΗΣΗ ΓΙΑ ΒΕΒΑΙΩΣΗ ΙΚΑ & ΟΑΕΔ (έντυπο 3)**

 **δ) Προφίλ της εταιρίας (εφόσον πρόκειται για ιδιωτικό φορέα)**

**ΒΗΜΑ 2**

**Εφόσον εγκριθεί η πρακτική σας άσκησή από την υπεύθυνη της πρακτικής άσκησης του τμήματος, ενημερώνεστε τηλεφωνικά και προχωράτε στην υπογραφή της τριμερούς ΕΙΔΙΚΗΣ ΣΥΜΒΑΣΗΣ ΕΡΓΑΣΙΑΣ (έντυπο 4). Η σύμβαση υπογράφεται και σφραγίζεται σε τρία αντίγραφα από τον Εργοδότη και τον/την φοιτητή/τρια. Στη συνέχεια προσκομίζετε στη Γραμματεία τα τρία πρωτότυπα αντίγραφα ώστε να υπογραφούν και από την υπεύθυνη πρακτικής άσκησης. Φοιτητές/τριες οι οποίοι/ες βρίσκονται εκτός Ηρακλείου αποστέλλουν στη Γραμματεία τις συμβάσεις ΤΑΧΥΔΡΟΜΙΚΩΣ ή με ΤΑΧΥΜΕΤΑΦΟΡΙΚΗ (courier) με δική τους χρέωση κατόπιν συννενοήσεως.**

**ΒΗΜΑ 3**

**Τέλος, ολοκληρώνεται η διαδικασία δίδοντάς σε ημέρες και ώρες εξυπηρέτησης κοινού ή αποστέλλοντάς σας:**

1. **Δύο αντίγραφα της Ειδικής Σύμβασης Εργασίας (ένα για τον εργοδότη και ένα για τον φοιτητή/τρια)**
2. **Βιβλιαράκι πρακτικής άσκησης**
3. **Βεβαίωση για το ΙΚΑ**
4. **Βεβαίωση για τον ΟΑΕΔ**

**Φοιτητές/τριες οι οποίοι/ες βρίσκονται εκτός Ηρακλείου τους αποστέλλει η Γραμματεία τα παραπάνω έγγραφα ΤΑΧΥΔΡΟΜΙΚΩΣ ή με ΤΑΧΥΜΕΤΑΦΟΡΙΚΗ (courier) με δική τους χρέωση κατόπιν συννενοήσεως**